коми республикаса государственнÖй гражданскÖй службаÖн веськöдланIнлÖН ТШÖКТÖД

# **Коми Республикаса государственнöй гражданскöй службаöн веськöдланiнлöн Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялысь уджалан пöрадок вынсьöдöм йылысь**

«Коррупциялы паныд удж йылысь», «Россия Федерацияса государственнöй гражданскöй служба йылысь» Федеральнöй оланпасъяс, «Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссияяс йылысь» Коми Республикаса Юралысьлöн 2010 во моз тöлысь 26 лунся 120 №-а Индöд серти

ТШÖКТА:

1. Вынсьöдны Коми Республикаса государственнöй гражданскöй службаöн веськöдланiнлöн Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялысь уджалан пöрадоктайö тшöктöд дорö содтöдын индöм серти.

2. Тайö тшöктöдсö олöмö пöртöм бöрся кута видзöдны ачым.

3. Тайö тшöктöдыс вынсялö сiйöс кырымалан лунсянь.

Веськöдланiнса начальник А.П. Власова

Сыктывкар

2010 вося кöч тöлысь 3 лун

64-од №

ВЫНСЬÖДÖМА

Коми Республикаса государственнöй

гражданскöй службаöн веськöдланiнлöн

2010 во кöч тöлысь 3 лунся 64-од №-а тшöктöдöн

(содтöд)

**Коми Республикаса государственнöй гражданскöй службаöн веськöдланiнлöн Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялöн уджалан пöрадок**

1. Тайö Пöрадокыс индö Коми Республикаса государственнöй гражданскöй службаöн веськöдланiнлöн (водзö – Веськöдланiн) Веськöдланiнлöн чинын уджалысь Коми Республикаса государственнöй гражданскöй служащöйяслöн (водзö – гражданскöй служащöйяс) служебнöй оласног дорö корöмъясö кутчысьöм да интересъясын ёсьлун ладмöдöм кузя комиссиялысь (водзö – Комиссия) уджалан пöрадок, мый лöсьöдöма «Коррупциялы паныд удж йылысь» 2008 во öшым тöлысь 25 лунся 273-ФЗ №-а Федеральнöй оланпас серти.

2. Комиссия аслас уджын мыджсьö Россия Федерацияса Оланподув, федеральнöй оланподув оланпасъяс, федеральнöй оланпасъяс, Россия Федерацияса Президентлöн да Россия Федерацияса Правительстволöн правовöй актъяс, Коми Республикаса Оланподув, Коми Республикаса оланпасъяс, Коми Республикаса Юралысьлöн да Коми Республикаса Правительстволöн правовöй актъяс, а сiдзжö тайö Пöрадок вылö.

3. Комиссиялöн медшöр могöн лоö Службалы сетны отсöг сыын, медым:

а) гражданскöй служащöйяс кутчысисны дзескöдöмъясö да позьтöмторъясö, интересъясын ёсьлун öлöдöм либö бырöдöм йылысь корöмъясö, а сiдзжö збыльмöдiсны ассьыныс могъяссö, мый урчитöма «Коррупциялы паныд удж йылысь» 2008 во öшым тöлысь 25 лунся 273-ФЗ №-а Федеральнöй оланпасöн, мукöд федеральнöй оланпасöн (водзö – служебнöй оласног дорö корöмъяс да (либö) интересъясын ёсьлун ладмöдöм йылысь корöмъяс);

б) Веськöдланiнын нуöдны коррупцияысь öлöдöм кузя удж.

4. Комиссия видлалö Веськöдланiнлöн чинын уджалысь гражданскöй служащöйяслöн служебнöй оласног дорö корöмъясö да интересъясын ёсьлун ладмöдöм йылысь корöмъясö кутчысьöмкöд йитчöм юалöмъяс (гражданскöй служащöйяс кындзи, кодъяс уджалöны Веськöдланiнса начальникöс вежысь чинын).

5. Комиссия лöсьöдöны Веськöдланiнлöн нормативнöй правовöй актöн. Комиссияö пырöны:

а) Коми Республикаса Юралысьлöн 2010 во моз тöлысь 26 лунся 120 №-а Индöдöн вынсьöдöм Коми Республикаса государственнöй гражданскöй служащöйяслöн служебнöй оласног дорö корöмъясö кутчысьöм да интересъясын ёсьлун ладмöдöм кузя комиссия йылысь положениелöн 8 пунктса «а» подпунктын индöм йöз (водзö – Положение), кодъясöс индö Веськöдланiнса начальник;

б) государственнöй службакöд йитчöм научнöй организацияясса да шöр тшупöда уджсикасö велöдан, вылыс тшупöда уджсикасö велöдан да содтöд тöдöмлуна уджсикасö велöдан учреждениеясса йöз, кодъяслöн лыдыс лоö комиссияö пырысьяс став лыдысь öти нёльöд юкöнысь оз этшаджык. Тайö подпунктын индöм йöзыс пырöны Комиссияö научнöй организацияясса да шöр тшупöда уджсикасö велöдан, вылыс тшупöда уджсикасö велöдан да содтöд тöдöмлуна уджсикасö велöдан учреждениеяскöд сöгласуйтöмöн Веськöдланiнса начальниклöн запрос подув вылын, мый дасьтö Комиссияса секретар Комиссияса веськöдлысьлöн тшöктöм серти.

6. Комиссияса заседаниеясын сöвещательнöй гöлöс правоöн участвуйтöны:

а) веськыда гражданскöй служащöйлöн, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, юрнуöдысь;

б) Веськöдланiнса мукöд гражданскöй служащöй; специалистъяс, кодъяс вермасны сетны государственнöй службалысь юалöмъяс да Комиссияöн видлалан юалöмъяс кузя гöгöрвоöдöмъяс; мукöд государственнöй органса, мукöд меставывса асвеськöдлан органса чина йöз; колана организацияясса йöз; гражданскöй служащöйöс, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, петкöдлысь, – Комиссияса веськöдлысьлöн решение серти, мый примитöны торйöн быд торъя случай дырйи Комиссиялöн заседание лунöдз куим лунысь оз водзджык гражданскöй служащöйлöн, код серти видлалöны тайö юалöмсö, либö Комиссияö мöд пырысьлöн ходатайство подув вылын.

7. Комиссиялысь составсö лöсьöдöны сiдзи, медым эз ло интересъясын ёсьлун, мый вермис эськö инмыны Комиссиялöн примитöм решение вылö.

8. Комиссиялöн заседание лыддьыссьö правомочнöйöн, сэнi кö лоöны Комиссияö пырысьяслöн став лыдысь кык коймöдсьыс оз этшаджыкыс. Заседаниесö, кöнi участвуйтöны сöмын Веськöдланiнса чинын уджалысь Комиссияö пырысьяс, нуöдны оз позь.

9. Сэк, кор Комиссияö пырысьлöн эм веськыда либö косвеннöя аслас заинтересованносьт, мый вермас вайöдны Комиссияса заседание вылын сёрнитантор видлалiгöн интересъясын ёсьлунöдз, сылы колö заседание заводитчытöдз юöртны та йылысь. Татшöм случай дырйи Комиссияö пырысьыс оз участвуйт индöм юалöмсö видлалiгöн.

10. Комиссия оз видлав мыж вöчöм да административнöй торкалöмъяс йылысь юöръяс, а сiдзжö анонимнöй юöръяс, оз нуöд служебнöй дисциплина торкöм йылысь прöверкаяс.

11. Положениелöн 16 пунктса «а» подпунктын индöм юалöмъяс Комиссияöн видлалöм могысь Комиссияса веськöдлысьлы Веськöдланiнса начальник мöдöдö прöверка кузя материалъяс, кутшöмöс нуöдöны Коми Республикаса государственнöй гражданскöй службаын уджавны кöсйысь гражданаöн сетöм юöръяслысь стöчлунсö да тырвыйöлунсö да Коми Республикаса государственнöй гражданскöй служащöйясöн служебнöй оласног дорö корöмъясö кутчысьöмсö прöверитöм йылысь положение серти, мый вынсьöдöма Коми Республикаса Юралысьлöн 2009 во öшым тöлысь 21 лунся 132 №-а Индöдöн.

12. Положениеын 16 пунктлöн «б» подпунктса мöд абзацын индöм юалöм Комиссияöн видлалöм могысь Комиссияса веськöдлысьлы Комиссияса секретар мöдöдö:

а) гражданинсянь, кодi уджалö Веськöдланiнын государственнöй служба чинын, мый пыртöма Россия Федерацияса нормативнöй правовöй актöн вынсьöдöм чинъяс лыддьöгö, коммерческöй либö абу коммерческöй организацияясса чинын уджавны либö коммерческöй либö абу коммерческöй организацияясын гражданско-правовöй сёрнитчöм условиеяс серти уджавны кöсйысьöм йылысь шыöдчöм, тайö организациянас государствосянь веськöдлöм кузя торъя уджмогъяс кö пырисны сылöн чин серти (служебнöй) могъясö, государственнöй службаысь мездöм лунсянь кык во кольтöдз. Тайö шыöдчöмсö сетöны Комиссияса веськöдлысь ним вылö да регистрируйтö сiйöс Комиссияса секретар.

б) гражданскöй служба чинын уджалысь гражданинлöн чина регламент;

в) гражданинöс гражданскöй служба чинысь мездöм йылысь тшöктöд копия;

г) Веськöдланiнлöн правовöй акт копия, мый вынсьöдö лöсялана чин лыддьöг.

13. Положениеын 16 пунктлöн «б» подпунктса коймöд абзацöн индöм юалöм Комиссияöн видлалöм могысь Комиссияса веськöдлысьлы Комиссияса секретар мöдöдö гражданскöй служащöйлысь шыöдчöм сы йылысь, мый мортысь зависиттöм помкаяс вöсна абу позянлуныс сетны аслас гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöръяссö, мукöд документ, мый сетö гражданскöй служащöй.

Шыöдчöмсö сы йылысь, мый мортысь зависиттöм помкаяс вöсна абу позянлуныс сетны аслас гöтырлöн (верöслöн) да тыр арлыдтöм челядьлöн чöжöс йылысь, эмбур да эмбур сяма обязательствояс йылысь юöръяссö, гражданскöй служащöй сетö Комиссияса веськöдлысьлöн ним вылö косму тöлысь 15 лунысь оз сёрджык да регистрируйтö сiйöс Комиссияса секретар.

14. Положениеын 16 пунктлöн «в» подпунктса мöд абзацын индöм юалöм Комиссияöн видлалöм могысь Комиссияса веськöдлысьлы Комиссияса секретар мöдöдö:

а) гражданскöй служащöйлысь мукöд мынтана удж збыльмöдны кöсйöм йылысь уведомление, мукöд документ, мый сетö гражданскöй служащöй;

б) гражданскöй служащöйлысь чина регламент.

Мукöд мынтана удж збыльмöдны кöсйöм йылысь уведомлениесö гражданскöй служащöй сетö Веськöдланiнса начальник ним вылö да регистрируйтö сiйöс Комиссияса секретар. Уведомление дорö гражданскöй служащöй сетö удж кузя либö гражданско-правовöй сёрнитчöм бала, мый серти кутас мунны мынтана уджыс, документъяс, кутшöмъяс индöны мöд мынтана уджлысь уджалан кад (график).

15. Веськöдланiнын коррупцияысь öлöдöм кузя мераяс збыльмöдöм йылысь юöрсö видлалöм вылö Веськöдланiнса начальник либö Комиссияö быд пырысь мöдöдöны Комиссияса веськöдлысьлы:

а) Веськöдланiнлысь коррупциялы паныд удж нуöдöм йылысь отчёт;

б) Веськöдланiнлысь коррупциялы паныд удж нуöдан уджтас бала либö Веськöдланiнлöн коррупциялы паныд удж нуöдан уджтасö вежсьöмъяс пыртöм йылысь акт бала;

в) гражданскöй служащöйöн чöжöс йылысь, эмбур да эмбур сяма обязательствояс йылысь юöръяс декларируйтöмын пытшкöсса мониторинглöн помшуöмъяс.

16. Комиссияса секретар Комиссияса веськöдлысьöн тшöктöм серти лöсьöдö мукöд материал, кутшöмъяс колöны Комиссияса заседание вылын юалöмсö быд боксянь да колана ногöн видлалöм вылö.

17. Комиссияса веськöдлысь сэк, кор урчитöм пöрадок серти сылы воö Комиссиялысь заседание нуöдöм вылö подулöн лоысь юöр:

а) 3 лунöн индö Комиссиялысь заседание нуöдан кадпас. Та дырйи Комиссиялысь заседание оз позь индыны индöм юöр воан лунсянь сизим лунысь сёрджык;

б) тöдмöдö гражданскöй служащöйöс, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, сiйöс петкöдлысьöс, Комиссияö пырысьясöс да Комиссияса заседаниеын участвуйтысь мукöд йöзöс юöрöн, кутшöмъяс воисны Комиссияса секретарлы, да сiйöс прöверитан помшуöмъясöн;

в) видлалö тайö Пöрадоклöн 6 пунктса «б» подпунктын индöм йöзöс комиссияса заседание вылö корöм йылысь ходатайствояс, примитö найöс корöм йылысь (корны öткажитöм йылысь) да Комиссиялöн заседание вылын содтöд материалъяс видлалöм йылысь (видлавны öткажитöм йылысь) решение.

Комиссияса секретар Комиссиялöн заседание кадпасöдз 1 уджалан лунысь оз сёрджык юöртö гражданскöй служащöйлы, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, Комиссияö пырысьяслы да Комиссиялöн заседание вылö корöм йöзлы Комиссиялысь заседание нуöдан кадпас, кад да места йылысь, тöдмöдö гражданскöй служащöйöс, код серти Комиссияын видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм, сiйöс петкöдлысьöс, Комиссияö пырысьясöс да Комиссияса заседаниеын участвуйтысь мукöд йöзöс юöрöн, кутшöмъяс воисны Комиссияса секретарлы, да сiйöс прöверитан помшуöмъясöн; юöртö колана йöзлы сы йылысь, кутшöм решение примитiс Комиссияса веськöдлысь тайö Пöрадоклöн 6 пунктса «б» подпунктын индöм йöзöс комиссия вылö корöм йылысь ходатайствояс видлалöм бöрын, кутшöм содтöд материал кутасны видлавны Комиссияса заседание дырйи.

18. Комиссиялысь заседание нуöдöны гражданскöй служащöй дырйи, код серти видлалöны служебнöй оласног дорö корöмъясö да (либö) интересъясын ёсьлун ладмöдöм йылысь корöмъясö кутчысьöм йылысь юалöм. Сэк, кор гражданскöй служащöй гижöмöн корö сы йылысь, медым индöм юалöмсö видлалiсны сылöн участвуйттöг, Комиссиялысь заседание нуöдöны сытöг. Кор гражданскöй служащöй либö сiйöс петкöдлысь эз лок Комиссиялöн заседание вылö сэк, кор гражданскöй служащöйлöн абу гижöмöн корöм индöм юалöмсö сытöг видлалöм йылысь, сэки юалöм видлалöмсö нюжöдöны. Сэк, кор гражданскöй служащöй либö сiйöс петкöдлысь мöдысь эз лок пыдди пуктана помкатöг, Комиссия вермö примитны решение сы йылысь, медым индöм юалöмсö видлавны гражданскöй служащöйтöг.

19. Комиссияса заседание вылын кывзöны гражданскöй служащöйлысь гöгöрвоöдöмъяс (сылöн сöгласие серти) да мукöд йöзöс, видлалöны гражданскöй служащöйлысь норасьöм кузя материалъяссö, а сiдзжö содтöд материалъяс.

20. Комиссияö пырысьяслы да сылöн заседаниеын участвуйтысь йöзлы оз позь йöзöдны юöръяс, кутшöмъясöс тöдмалiсны найö Комиссиялöн удж дырйи.

21. Комиссиялысь решениеяс примитöны гусьöн гöлöсуйтöмöн (Комиссия кö оз примит мöд решение) заседаниеын лоысь Комиссияö пырысьяслöн унджык гöлöс серти.

Сэк, кор гöлöс лыдыс öткодь решайтан гöлöсыс лоö Комиссияса веськöдлысьлöн.

22. Комиссиялысь решениеяс оформитöны сёрнигижöдъясöн, кутшöмъясöс кырымалöны сылöн заседаниеын участвуйтысь Комиссияö пырысьяс. Сёрнигижöдсö лöсьöдö Комиссияса секретар Комиссиялöн заседание бöрын 1 уджалан лун чöжöн.

Комиссиялöн решениеяс, сiйö решение кындзи, кутшöмöс примитöны тайö Положениеын 16 пунктлöн «б» подпунктса мöд абзацын индöм юалöм видлалан помшуöмъяс кузя, Веськöдланiнса начальниклы лоöны вöзъянаöсь. Решение, кутшöмöс примитöны Положениеын 16 пунктлöн «б» подпунктса мöд абзацын индöм юалöм видлалан помшуöмъяс кузя, лоöны быть збыльмöданаöн.

23. Комиссияö пырысьлöн, кодi абу сöглас сылöн решениекöд, эм право гижöмöн петкöдлыны ассьыс видзöдлассö, кутшöмöс быть колö содтыны Комиссияса заседаниелöн сёрнигижöдö да мыйöн колö быть тöдмасьны гражданскöй служащöйлы.

24. Комиссиялöн заседаниеса сёрнигижöд копия заседание лунсянь 3 лунöн мöдöдöны Веськöдланiнса начальниклы, ставнас либö сыысь выписка – гражданскöй служащöйлы, а сiдзжö Комиссиялöн решение серти – мукöд колана йöзлы.

Комиссиялысь рекомендацияяс да примитöм решение видлалöм йылысь Веськöдланiнса начальник гижöмöн юöртö комиссияöс сылы Комиссиялöн заседаниеса сёрнигижöд воан лунсянь тöлысся кадколастö. Веськöдланiнса начальниклöн решение йöзöдöны Комиссиялöн медматысса заседание вылын да примитöны видлавтöг.

25. Сэк, кор Комиссия тöдмалö, мый гражданскöй служащöйлöн вöчöмторйын (вöчтöмторйын) эм дисциплинарнöй мыж, та йылысь юöртöны Веськöдланiнса начальниклы сы могысь, медым сiйö примитiс гражданскöй служащöйлы кывкутана мера йылысь решение, кыдзи индöма Россия Федерацияса нормативнöй правовöй актъясöн.

26. Сэк, кор Комиссия тöдмалö, мый гражданскöй служащöйлöн удж вöчöмторйын (вöчтöмторйын) эм административнöй право торкалöм либö мыж вöчöм, Комиссияса веськöдлысь индöм вöчöмтор (вöчтöмтор) йылысь юöрсö да татшöмторсö эскöдысь документъяссö сетö правоприменительнöй органъясö 3 лунся кадколастö, а колана дырйи – дзик пыр.

27. Комиссиялöн заседаниеса сёрнигижöд копиясö либö сыысь выпискасö пуктöны гражданскöй служащöйлöн личнöй делöö, код серти видлалiсны служебнöй оласног дорö корöмъясö кутчысьöм да (либö) интересъясын ёсьлун ладмöдöм йылысь корöмъясö кутчысьöм йылысь юалöм.

28. Комиссиялысь уджсö организационно-техническöя да документъясöн могмöдö, а сiдзжö Комиссияö пырысьясöс заседаниеса сёрнитанторйö пыртöм юалöмъяс йылысь, нуöдан кадпас, кад да места йылысь юöртö, Комиссияö пырысьясöс Комиссиялöн заседание вылын видлалöм вылö сетöм материалъясöн тöдмöдö Комиссияса секретар.

Исакова 13 544 пас